ช็อค! STA ยกเลิกเข้าตลาดหุ้นสิงคโปร์
บริษัท ศรีตรังแอโกรอินดัสทรี (STA) ขอยกเลิกการเสนอขายหุ้นสามัญเพิ่มทุน และยกเลิกการนำหุ้นเข้าจดทะเบียนในตลาดหลักทรัพย์สิงคโปร์
26 ม.ค. 2554

บริษัท ศรีตรังแอโกรอินดัสทรี (STA) ขอยกเลิกการเสนอขายหุ้นสามัญเพิ่มทุน และยกเลิกการนำหุ้นเข้าจดทะเบียนในตลาดหลักทรัพย์สิงคโปร์
ก่อนหน้านี้บริษัทได้นำเสนอข้อมูลหรือโรดโชว์ในต่างประเทศ เพื่อเสนอขายหุ้นเพิ่มทุน แต่ได้เลื่อนการกำหนดราคาขายหุ้นดังกล่าวจากวันที่24 ม.ค.เป็นวันที่ 25 ม.ค.2554 เนื่องจากสภาวะตลาดทุนตั้งแต่ปลายสัปดาห์ที่ผ่านมาไม่เอื้ออำนวยและมีความผันผวนเป็นอย่างมากซึ่งจะเห็นได้จากการที่ดัชนีตลาดหลักทรัพย์แห่งประเทศไทยและตลาดหลักทรัพย์ในภูมิภาคปรับตัวลดลงอย่างมาก ทำให้ส่งผลกระทบต่อการตัดสินใจลงทุนของนักลงทุนในต่างประเทศ ทางด้านระดับราคาและความต้องการซื้อหุ้นของบริษัทฯ ที่จะดำเนินการออกและเสนอขายต่อนักลงทุนในครั้งนี้  ดังนั้นภายหลังจากการพิจารณาอย่างรอบคอบโดยคำนึงถึงประโยชน์ของผู้ถือหุ้นโดยรวมเป็นหลัก บริษัทฯจึงเห็นสมควรยกเลิกการเสนอขายหุ้นสามัญเพิ่มทุนดังกล่าวและยกเลิกการนำหุ้นเข้าจดทะเบียนในตลาดหลักทรัพย์สิงคโปร์